SA dokkie wen by Baftas | Maroela Media
My Octopus Teacher is as beste dokumentêr by die British Academy of Film and Television Arts-toekennings (Baftas) aangewys.
Pippa Ehrlich, die regisseur van die rolprent, het die toekenning namens die ekstatiese span ontvang.
Foster, 'n bekroonde rolprentvervaardiger, kom in dié tyd 'n nuuskierige seekat teë en die rolprent dokumenteer die bewegings van dié dier – iets wat selde in die natuur gedoen word, laat staan nog onder die water – oor 'n volle jaar. Dit ondersoek die seekat se gewoontes en persoonlikheid as 'n wese wat die meeste mense nog net op 'n bord teëgekom het.
My Octopus Teacher is ook vir 'n Oscar-toekenning benoem. Dié toekenningsgeleentheid vind op 26 April plaas. Die dokumentêre rolprent het reeds talle ander benoemings, en selfs 'n paar pryse, op internasionale rolprentfeeste ingeoes.
Frances McDormand in Nomadland. (Foto: Searchlight Pictures/20th Century Studios)
Nomadland het talle toekennings ingeryg, waaronder beste rolprent, beste aktrise vir Frances McDormand en beste regisseur vir Chloé Zhao. Dit het ook die beeldjie ontvang vir beste kinematografie.
Anthony Hopkins is as beste akteur aangewys vir sy rol in The Father terwyl Yuh-Jung Youn as beste ondersteunende aktrise aangewys is vir Minari en Daniel Kaluuya as beste ondersteunende akteur vir Judas and the Black Messiah.
Soul is as die beste animasierolprent aangewys en het ook 'n beeldjie gewen vir beste oorspronklike musiek.
Ma Rainey's Black Bottom het toekennings gewen vir beste kostuumontwerp, asook beste grimering en hare.
Baftas In die nuus
Dit is die mooiste dokumenter wat ek nog ooit gesien het. Het lekker gehuil! Dit verdien die toekenning. BAIE GELUK!!!!
Ek het dit terdeë geniet. Dit verdien beslis hierdie en prag-toekenning. Baie geluk aan die hele span.